ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
28 เม.ย. 2558

สรุปตลาดภาคเช้า
ดัชนีปิดปรับตัวลดลงในภาคเช้า ในทิศทางเดียวกันกับตลาดต่างประเทศ โดยการคาดการณ์ส่งออกหดตัวกระทบต่อมุมมองของเศรษฐกิจไทย สำหรับกลุ่มที่ปรับตัวลงแรงกว่าตลาดคือกลุ่มรับเหมาก่อสร้าง และอสังหาริมทรัพย์ ดัชนีปิดลดลง -15.50 จุด (-1.00%) มาอยู่ที่ 1,533.33 จุด มูลค่าซื้อขาย 2.1 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มปรับตัวเพิ่มขึ้น เราคาดว่าจะมีแรง Technical  รีบาวด์หนุน บริเวณแนวรับ 1,530 จุด แนะนำเก็งกำไร กลุ่มรับเหมาก่อสร้าง ที่ปรับตัวลงแรงในภาคเช้า เรามองตาดจะยังรอท่าทีของ FED ในการประชุม FOMC ประกอบกับปัจจัยภายในประเทศยังไม่มีปัจจัยใหม่ๆ หนุน สำหรับประเด็นหลักที่ให้จับตาดูในระยะสัปดาห์คือ การประกาศอัตราดอกเบี้ยนโยบายของ ธ.ป.ท.
 
วิเคราะห์ทางเทคนิค
DNA ราคาปิด 2.20 บาท
แนวรับ 2.14 บาท   แนวต้าน 2.46 บาท
แนว cut loss หากใกล้จะหลุด 2.10 บาท
กราฟ DNA  ดีดตัวขึ้นหลังจากลงมาทดสอบที่แนว Low เดิม ทำให้เกิดรูปแบบ Double bottom ซึ่งสามารถประเมินแนวโน้มการดีดตัวนี้ได้เป็น W-shape pattern เนื่องจาก Stoch กำลังม้วนตัวกลับตามสัญญาณซื้อรอบใหม่  โดยคาดหมายแนวต้าน 2.50 บาท แนะนำซื้อเก็งกำไร
 
เด็กแนว
–  EPCO ในภาวะที่ตลาดผันผวนมากอย่างงี้  การจะเลือกหุ้นซักตัวเผื่อไว้สำหรับการเก็งกำไรควบคู่ไปกับการลงทุน  และหวังว่าจะเป็นหุ้นที่แข็งแกร่งกว่า SET นั้น คุณสมบัติที่จะต้องเลือกก็คือ 1. หุ้นตัวนั้นต้องมีผู้ถือหุ้นใหญ่เป็นเจ้าของทำธุรกิจเอง 2. ธุรกิจอยู่ในขั้นของการเติบโตเด่น และกระแสกำลังดี  3. ผลประกอบการพุ่งราคาต่ำกว่าพื้นฐานและมีข่าวรอในอนาคต 4. เป็นหุ้นที่ไม่หนักเกินไป ราคาเหมาะสมสำหรับการเป็นหุ้นรายย่อย  ถ้าครบคุณสมบัติเหล่านี้ให้ซื้อได้ในช่วงที่ตลาดกำลังแย่ๆ  หุ้นตัวนั้นจะทนต่อความผันผวนของตลาดได้ดี ซึ่งคุณสมบัติทั้งหมดนี้อยู่ใน EPCO   ที่มีกำลังการผลิตไฟฟ้าจ่ายไฟแล้ว 16 MW  เป็นผู้มีโรงไฟฟ้าจริงของแท้ ไม่ใช่แค่สัญญาในกระดาษ มีการจ่ายไฟและ เก็บรายได้จากการไฟฟ้ามาแล้ว 1 ปีกำไรปี 57 กว่า 220 ล้านบาท พุ่งขึ้นร่วม 100% และในปี 58 จะโตขึ้นอีกเพราะกำลังการผลิตทำได้เต็มที่ และกำลังจะคว้าโรงไฟฟ้าที่ญี่ปุ่น 6 โรงราว 30 MW โดยปีนี้คาดว่าจะสามารถจ่ายไฟเพิ่มได้อีก 15MW ขณะที่ปี 59 จะมีโรงไฟฟ้าถึง 60 MW ขณะที่ผู้ถือหุ้นใหญ่คือผู้ที่เป็นเจ้าของโดยตรง ทำธุรกิจด้วยตัวเอง ถือว่า EPCO มีพัฒนาการอย่างเป็นขั้นตอนและน่าสนใจ  เพราะมุ่งทำงานอย่างเต็มที่
ที่ดีกว่านั้นคือรายได้กว่า 40% มาจากสิ่งพิมพ์ เท่ากับมีอนาคตที่มั่นคง และกำลังจะมีข่าวดีที่น่าจับตามองไม่น้อย ด้านราคาพื้นฐานปี 58 มองอย่าง conservative มากให้ PE เพียง 25 เท่า จะมีเป้า 8.50 บาท อีกทั้งกราฟ EPCO เพิ่งจะเริ่มต้นตั้งลำดีดตัวขึ้นครั้งใหม่ หลังจากราคา dilute เพราะจ่ายปันผลไปเมื่อวาน แนวโน้มกำลังจะดีดกลับโดยมีต้านสำคัญที่ 7 บาท และ 7.30 บาท ราคาแถวนี้เป็นโอกาสสะสมละคร๊าบบ